קליין הועסק בעיקר על ידי האצולה כדי לקשט את אחוזותיהם. דוגמאות מעבודותיו נראות בבית סומרסט, בית קארו, פרסון גרין, ארמון האנוורת', ארמון ווימבלדון, סטון פארק, נורת'אמפטונשייר, טירת בולסובר, וחדר הזהב בבית הולנד, לונדון.
בזמן מלחמת האזרחים האנגלית נפגע השגשוג של קליין, והוא הועסק בעיקר בתחריטים ועיצוב איורים לספרים. בשנת 1632 הוא כבר סיפק את האיורים למהדורה של סנדיס "מטמורפוזות של אובידיוס", מהדורה שפורסמה בפריז בשנת 1637. הוא עיצב את האיורים, למהדורות הקלאסיקה שפרסם ג'ון אוגילבי, כגון: ורגיליוס (מהדורה אנגלית 1654, ומהדורה לטינית 1658) והומרוס (1660).
עיצובים שלו נחקקו על ידי פייר לומברט, ויליאם פיית'ורן ואחרים, והעריצו אותם עד כדי כך שלמלך צרפת הועתקו העיצובים עבור וירג'יליוס במהדורה מיוחדת משלו. קליין חרט ועיצב ספרים שונים באותם ימים.
ישנם תחריטים נוספים בחדר הדפוס במוזיאון הבריטי, המיוחסים בסבירות רבה לקליין. אף ששמר על ביתו במורטלייק, הוא התגורר זמן מה בקובנט גארדן.
קליין נפטר בלונדון בשנת 1658 בגיל מתקדם.
משפחה.
עם מותו השאיר קליין שלושה בנים, פרנסיס, ג'ון וצ'ארלס; ושלוש בנות, שרה, מגדלנה ופנלופה. פרנסיס קליין הצעיר נולד בשנת 1625, ונקבר בקובנט גרדן ב־21 באוקטובר 1650. עם אחיו ג'ון הוא הלך בעקבות אביו, ושניהם זכו למוניטין כשרטטים וציירים מינאטורות.
קשה להבדיל בין עבודתם לזו של אביהם. סדרת רישומים של רפאל נמצאת בארמון קנזינגטון. הם נושאים את התאריכים 1640–1646. חלקם חתומים על ידי ג'ון קליין. נראה כי פנלופה קליין הייתה גם ציירת מיניאטורית, ויוחסו לה שתי מיניאטורות של ססיל, לורד רוז (1677), ודורותיאה, בתו של ריצ'רד קרומוול (1668), חתומים בראשי התיבות "פ.ק.".
שנות ה-50 של המאה ה-21
שנות ה-50 של המאה ה-21 או שנות 2050 הוא עשור הכולל את השנים 2050 עד 2059.
ישו מגרש שד בבית הכנסת בכפר נחום
הנס של גירוש שד בבית הכנסת בכפר נחום הוא אחד מן הנסים של ישו.
בכל ארבע הבשורות מסופר על ישו שכאשר ביקר בכפר נחום בגליל, נכח לעיתים קרובות בבית הכנסת שם:
פרשנות.
התאולוג הקתולי ג'ון צ'ייאוק איוה (Chijioke Iwe) טוען כי הפרק הזה בבשורת ישו מציין את תחילתה השנה האחרונה מתוך שלוש שנות פעילותו של ישו .
גירוש שדים שבוצע בבית הכנסת הוא אחד מן הנסים של ישו, המסופר במרקוס א' 21–28 ולוקס ד' 31–37. בגרסה של בשורת מרקוס נכתב (ראו לעיל):
העם נדהם מתורתו משום שהוא לימד אותם כמי שיש לו סמכות ושלטון, ולא כפי שלימדו הסופרים ויודעי התורה באותו זמן. בדיוק אז זעק אדם בבית הכנסת שלהם שהייתה בו רוח טמאה (שד), "מה אתה רוצה מאתנו ישו מנצרת? באת להשמיד אותנו? אנחנו יודעים מי אתה - אתה קדוש אלוהים! "
הנוכחים נדהמו עד כך, שהם שאלו זה את זה, "מה זה? תורה חדשה - בגבורה ובסמכות הוא מצווה! הוא אפילו נותן פקודות לרוחות הטומאה והן מצייתות ל!ו"
החדשות הללו על ישו התפשטו במהירות בכל אזור הגליל.
ראוי לציין, שאותן רוחות טמאות, השדים שאחזו באנשים, זיהו בישו את שליחו של אלוהים, "קדוש אלוהים" כפי שכינו אותו.
2050–2059
איתן מור (רופא)
איתן מור (נולד ב-30 בדצמבר 1951) הוא כירורג ישראלי, המכהן כמנהל המרכז להשתלות איברים במרכז הרפואי ע"ש חיים שיבא – תל השומר. פרופסור לרפואה בפקולטה לרפואה של אוניברסיטת תל אביב.
ביוגרפיה.
מור נולד בחיפה וגדל בירושלים. הוא למד בבית הספר התיכון ליד האוניברסיטה. ב-1970 התגייס לצה"ל ושירת כלוחם בסיירת מטכ"ל. לאחר שחרורו למד רפואה באוניברסיטה העברית בירושלים. הוא עשה את הסטאז' במרכז רפואי הדסה, ואת ההתמחות בכירורגיה אותה סיים ב-1989 עשה בבית חולים קפלן. לאחר מכן נסע לארצות הברית ושימש עמית ביחידת ההשתלות של המרכז הרפואי של אוניברסיטת ביילור בטקסס וביחידת ההשתלות של בית החולים מאונט סיני בניו יורק. בשובו לישראל ב-1994 עבד ביחידת הניתוחים וההשתלות של מרכז הרפואי ע"ש חיים שיבא – תל השומר. ב-1995 עבר לבית החולים בילינסון וב-1997 מונה למנהל היחידה להשתלות כבד בבית החולים בילינסון. ב-2002 מונה למנהל מערך ההשתלות בבית החולים בילינסון ובבית החולים שניידר. מור ביצע את השתלות הכבד מתורם חי בילד ובמבוגר הראשונות בישראל. הוא הוביל את ביצוען הראשון של השתלות כליה שאינן תואמות סוג דם והשתלות מוצלבות. ב-2019 מונה למנהל המרכז להשתלות איברים במרכז הרפואי ע"ש חיים שיבא – תל השומר.
מור שימש יו"ר החברה הישראלית להשתלות (2006–2008) וחבר ועדת ההיגוי של המרכז הלאומי להשתלות.
בתחום המחקר והאקדמיה פרסם למעלה מ-170 מאמרים מדעיים. ב-1997 מונה למרצה בכיר בפקולטה לרפואה של אוניברסיטת תל אביב, ב-2001 לפרופסור חבר ומאז 2011 מכהן כפרופסור מן המניין בפקולטה.
הוא נשוי ליעל ואב לארבע בנות.
שנות ה-60 של המאה ה-21
שנות ה-60 של המאה ה-21 או שנות ה-2060 הוא העשור השביעי של המאה ה-21 כולל את השנים 2060 עד 2069.
בתרבות הפופולרית.
בשנת 2065, מתרחשים אירועי .
בשנת 2069, מתרחשים אירועי המשחק Syndicate 2.
פרסי ההיפ הופ של ה-BET
טקס פרסי ההיפ הופ של ה-BET (באנגלית: BET Hip Hop Awards) הוא טקס מוזיקה המשודר ב-BET . הפרס ניתן לאמני היפ הופ, מפיקים ובמאי וידאו קליפים. הטקס החל בשנת 2006, ונערך לראשונה ב-12 בנובמבר 2006 בתיאטרון פוקס שבאטלנטה בהנחיית הקומיקאי קאט ויליאמס .
הטקס השני נערך ב-13 באוקטובר 2007 ושודר ב-17 באוקטובר באותה השנה. כמו קודמו, הטקס נערך גם בתיאטרון פוקס באטלנטה והונחה על ידי קאט ויליאמס. הטקס השלישי הוקרן בבכורה ב-23 באוקטובר 2008 והונחה על ידי אמן ה-R&amp;B וההיפ הופ טי-פיין. הטקס הרביעי נערך ב-10 באוקטובר 2009, הונחה על ידי מייק אפס ושודר ב-27 באוקטובר. הטקס החמישי נערך ב-2 באוקטובר 2020, שודר ב-12 באוקטובר והונחה אף הוא על ידי אפס. אפס הנחה שני טקסים נוספים בשנים 2010 ו-2011, והראפר סנופ דוג הנחה את הטקס בשנים 2013, 2014 ו-2015.
נכון לשנת 2020, ג'יי זי מחזיק ב-22 זכיות בטקס, מספר הזכיות הרב ביותר.
2060–2069
גשם החזקות
גשם החזקות - יזמות נדל"ן והשקעות בע"מ היא חברת יזמות נדל"ן ישראלית, העוסקת בפיתוח, תכנון, שיווק, ביצוע וניהול פרויקטים של בנייני מגורים, שדרות מסחר, ומגדלי משרדים, בהיקפים של 11,000 יחידות דיור ב-24 ערים, ו-121,000 מ"ר של מסחר ותעסוקה בכל רחבי המדינה. שווי הפרויקטים של החברה עומדים על כ-7.310 מיליארד שקלים.
החברה הוקמה בשנת 2016 על ידי יוסי מזרחי ושמגר ואקנין, יזמים מתחום ניהול עסקאות נדל“ן.
ביוני 2020 הקימה גשם החזקות שתי חברות בת: "גשם בפארק" - חברה לביצוע ו-"גשם בעיר" - חברה להתחדשות עירונית.
באוגוסט 2020 החברה חתמה חוזה חסות עם קבוצת הכדורגל "בית"ר ירושלים" עבור 9 מיליון שקלים לתקופת זמן של כ-4 שנים.
חואקין קוריאה
קרלוס חואקין קוריאה (בספרדית: Carlos Joaquín Correa; נולד ב-13 באוגוסט 1994) הוא כדורגלן ארגנטינאי, המשחק בעמדת החלוץ באינטר ובנבחרת ארגנטינה.
קריירת מועדונים.
חואקין נולד בחואן באוטיסטה אלברדי, טוקומאן קוריאה שיחק כנער בריבר פלייט, רנאטו ססאריני ובגיל מתבגר יותר באסטודיאנטס לה פלאטה. את הופעת הבכורה בקבוצה הבוגרת ערך ב-12 במאי 2012 בניצחון 0–3 על באנפילד. קוריאה כבש את שערו הראשון ב-10 במאי 2014, בניצחון 0–3 על סן לורנסו.
ב-16 בדצמבר 2014, עבר קוריאה לאירופה וחתם בסמפדוריה מהסרייה א', תמורת עשרה מיליון דולר בחוזה לארבע וחצי שנים.
קוריאה ערך את הופעת הבכורה שלו בסמפדוריה ב-15 בפברואר 2015 בהפסד קבוצתו 1–2 לקייבו ורונה. את שער הבכורה כבש ב-17 ינואר 2016 בהפסד של סמפדוריה 1–2 לקארפי.
ב-10 ביולי 2016, עבר קוריאה לסביליה הספרדית תמורת 13 מיליון אירו.
הוא ערך את הופעת הבכורה שלו במועדון ב-17 באוגוסט בהפסד של סביליה 0:3 לברצלונה.
ב-1 באוגוסט 2018 חזר קוריאה לאיטליה וחתם בלאציו תמורת 16 מיליון אירו.
ב-26 באוגוסט 2021 הושאל לאינטר מילאנו, עם חובת רכישה לאחר שנה. כבר למחרת ערך את הופעת הבכורה במדי הקבוצה מול הלאס ורונה, נכנס כמחליף וכבש צמד בניצחון 1–3.
קריירה בינלאומית.
קוריאה ערך את הופעת הבכורה שלו בנבחרת ארגנטינה ב-9 ביוני 2017 במשחק ידידות נגד היריבה המושבעת ברזיל. ב-13 ביוני, ארבעה ימים לאחר מכן, כבש שער בכורה במדים הלאומיים בניצחון 0–6 על סינגפור.
פרנסיס קלין
ג'וזף סיסקו (מסע בין כוכבים)
העצמת נשים
העצמת נשים הוא תהליך העברה של כוח לנשים, תוך מתן האפשרות לנשים שנמצאות מחוץ לתהליך קבלת ההחלטות להיכנס לתוכו, ולהיות שותפות יותר אקטיביות בהחלטות הנוגעות לכלל החברה באופן רחב, ולגשת להזדמנויות העומדות בפניהן ללא מגבלות כמו בתחומי החינוך, המקצוע ואורח החיים; ולמלא תפקידים בעלי השפעה. העצמת נשים כוללת פעולה של העלאת מעמד האישה באמצעות חינוך, העלאת מודעות והכשרה.
לחלופין, העצמת נשים היא תהליך של נשים להגדיר מחדש תפקידים מגדריים שיאפשרו להן לבחור באופציות שהיו לפני כן סגורות עבורן. ישנם מספר עקרונות המגדירים העצמה של נשים: כדי שאישה תחשב כמועצמת, היא חייבת קודם כל לבוא ממצב של חוסר יכולת וכוח. לדוגמה חשפנית שכבר לא צריכה להוריד את הבגדים ולהשתמש בגופה כדי להשיג כסף, שעכשיו משמשת כעורכת דין בחברה מכובדת תחשב אישה מועצמת. עקרון נוסף הוא שהאישה רכשה את העצמתה בכוחות עצמה, ולא פשוט קיבלה אותה מגורם חיצוני. עקרון אחרון הוא שהעצמה והחלשה היא יחסית ונמדדת ביחס לעבר, דבר שהופך אותה לתהליך מתמשך ולא לתוצר סופי.
במאה ה-20 העצמת נשים הפכה לנושא משמעותי לדיון בפיתוח ובכלכלה. ברמה הפוליטית והחברתית.